Gabriel viċin Arsenal Sar magħruf li d-difensur ta' Lille, Gabriel, mistenni jingħaqad ma' Arsenal hekk kif il-club l-ieħor li kien qed jiġri wara l-firma tiegħu, Napoli, mistenni jdawwar l-interess tiegħu lejn difensur ċentrali ieħor. Dan huwa l-player ta' Shaktar Donetsk, Mykola Matvienko li għandu 24 sena u li qed jispikka mat-team mill-Ukrajna. Il-coach ta' Napoli Gennaro Gattuso baqa' impressjonat bil-wirjiet tiegħu ma' Shakhtar u jqisu bħala player versatili minħabba li kapaċi jilgħab fuq in-naħa xellugija tal-ground. Gattuso qal li player bħal Matvienko mhux ta' min jitilfu minħabba li kapaċi jadatta għall-istil ta' logħob li hu jħejji. Napoli jridu joqogħdu attenti minn Leeds United u anke Arsenal li qed isegwu l-progress tiegħu.